Tredecim individua in variis locis a nobis collecta Berolini examinavi, eaque, magnitu- 
dine et iuvenilium colore fuscescente exceptis, nullam differentiam obtulerunt. Minora pollicem 
aequant, maiora duos pollices superant. Andr. nigrocincti affinitatem adnotavimus. 
Tabulae figurae 4. a. oculos; 
b. manum ; 
c. caudam a latere; 
e. articuli caudalis quarti segmentum verticale; 
f pecten ventrale laminis 20 instructum referunt. 
**) cauda basi dilatata: 
13. A. scaber , Nov. spec.: capite dorsoque ad latera scaberrimis. 
Arachnoidea Tabula II. fig. 7. 
Prope Arkiko Habessiniae a nobis observata forma littoralis. 
Duos pollices longitudine excedit. Color rufescente flavofuscus, fronte caudaeque dimidia 
posteriore parte nigricantibus. Digiti quarta parte longiores quam manus. Caudae articulus 
ultimus penultimi crassitie, penultimus duabus tertiis partibus longior quam latus, duplo et 
dimidio longior quam altus. Nulla alia Pidonurorum species caudam basi dilatatam, apice 
decrescentem ostendit, sed ea forma Liuris convenit. 
Tabulae figurae 7. a. oculos; 
b. manum ; 
c. caudam a latere; 
d. eandem a dorso; 
e. segmentum quarti caudae articuli verticale; 
f. pecten ventrale laminis 28 delineata praebent. 
Hinc de geographica Scorpionum distributione firmiora haec redeunt elementa: 
In Syriae littore ad montis Libani radicem prope Berytum tres species collegi- 
mus: Buthum ( Heterometrum ) palmatum colore fusco cum Androctonis ( Prionuris ) bicolore et 
nigrocincto. 
In Libya littorali ab Alexandria inde, usque ad montem Gebel kebir, seu magnum 
Catabathmum et Io vis Hammonis Oasin 5 species habitant. Frequentiores Androclonus 
( Liurus ) tunetanus, cum Prionuris bicolore, libyco et melanophysa, rarior Buthus {Hei er orne Irus) 
palmatus colore flavo observati sunt. 
In Nubia et Aegypto superiore, a Cahira usque ad Dongalam Nubiae littoralium 
specierum nullam vidimus, etiamsi aequalis Scorpionum copia erat. Vicarias quatuor species 
alias vidimus Androctonum ( Prionurum ) citrinum et funestum cum Liuris quinquestriato et 
thebano. 
In Arabiae petraeae montibus sinaiticis et in planitie eius littorali prope Tor, quae 
fere superioris Aegypti, tropico cancri circulo propinquam geographicam latitudinem habent, 6 
species observavimus: Buthi {Heterometri) palmati formam rufam, Androctonos ( Prionuros ) 
